Villa rustica (Pluaral villae rusticae) hoast ma auf Latain a Lãndhaus oda s Haupthaus fu ana gressan Lãndwiatschåft. Im römischn Raich woan de Villae rusticae da Mitlbunkt fu am Latifundium, oiso am lãndwiatschåftlichn Grosgrundbsiz, dea aus am Haupthaus beschdãndn håd und mearane Wiatschåftsbautn wia Schdådl, Droadlkåstn, Schåi und maistns sogoa a Båd, dé inahåib fu am gmauatn Hof gléng san. In de römischn Brovinzn woan de Villae rusticae fia d Noarungsmitlbrodukzion zuaschdendi.